CELEX: 32004D0470
Language: sk
Date: 2004-04-29 00:00:00
Title: Rozhodnutie Komisie z 29. apríla 2004, ktoré sa týka usmernenia o provizórnej referenčnej metóde na odber vzoriek a meranie PM2,5 (oznámené pod číslom dokumentu K (2004) 1713) (Text s platnosťou pre EHP)

486                   SK                                Úradný vestník Európskej únie                                                15/zv. 8

32004D0470

12.6.2004                                           ÚRADNÝ VESTNÍK EURÓPSKEJ ÚNIE                                                   L 212/28

                                                   ROZHODNUTIE KOMISIE
                                                       z 29. apríla 2004,
                   ktoré sa týka usmernenia o provizórnej referenčnej metóde na odber vzoriek a meranie PM2,5
                                                  (oznámené pod číslom dokumentu K (2004) 1713)
                                                          (Text s platnosťou pre EHP)

                                                                (2004/470/ES)

KOMISIA EURÓPSKYCH SPOLOČENSTIEV,                                                  metód merania a stavu prác na validácii a mal by sa zohľad-
                                                                                   niť technický pokrok;
so zreteľom na Zmluvu o založení Európskeho spoločenstva,
                                                                            (4)    rozhodnutie 2003/37/ES sa v záujme jasnosti nahrádza,
so zreteľom na smernicu Rady 1999/30/ES z 22. apríla 1999
o limitných hodnotách oxidu siričitého, oxidu dusičitého a oxi-
dov dusíka, tuhých znečisťujúcich látok a olova v okolitom                  PRIJALA TOTO ROZHODNUTIE:
ovzduší (1), najmä na jej tretí pododsek článku 7 ods. 5 a oddiel
V jej prílohy IX,
                                                                                                        Článok 1
po konzultácii s výborom zriadeným článkom 12 ods. 2 smer-                  Usmernenie týkajúce sa provizórnej referenčnej metódy na odber
nice Rady 96/62/ES (2),                                                     vzoriek a meranie PM2,5 je uvedené v prílohe.

keďže:
                                                                                                        Článok 2
(1)      do zavedenia referenčnej metódy na odber vzoriek a mera-
                                                                            Rozhodnutie 2003/37/ES sa týmto zrušuje.
         nie PM2,5 Európskym výborom pre normalizáciu (CEN) by
         sa malo poskytnúť usmernenie týkajúce sa provizórnej
         referenčnej metódy na takýto odber a meranie;                                                  Článok 3
(2)      rozhodnutie Komisie 2003/37/ES (3) poskytuje usmerne-              Toto rozhodnutie je adresované členským štátom.
         nie k takejto provizórnej referenčnej metóde;
                                                                            V Bruseli 29. apríla 2004
(3)      rozhodnutie 2003/37/ES sa mení a dopĺňa kvôli nepres-
         nostiam v prílohe týkajúcim sa prístrojov na odoberanie                                               Za Komisiu
         vzoriek, ktoré sa používajú pri validačných kampaniach
                                                                                                           Margot WALLSTRÖM
         v teréne; zároveň by sa na účely objasnenia mali aktuali-
         zovať ostatné informácie v uvedenej prílohe, ktoré sa týkajú                                         členka Komisie

(1) Ú. v. ES L 163, 29.6.1999, s. 41. Smernica naposledy zmenená
    a doplnená rozhodnutím Komisie 2001/744/ES (Ú. v. ES L 278,
    23.10.2001, s. 35).
(2) Ú. v. ES L 296, 21.11.1996, s. 55. Smernica naposledy zmenená
    a doplnená nariadením (ES) č. 1882/2003 Európskeho parlamentu
    a Rady (Ú. v. EÚ L 284, 31.10.2003, s. 1).
(3) Ú. v. ES L 12, 17.1.2003, s. 31.
 ---pagebreak--- 15/zv. 8     SK                                    Úradný vestník Európskej únie                                                  487

                                                               PRÍLOHA

                                  USMERNENIE PRE MERANIE PM2,5 PODĽA SMERNICE 1999/30/ES

           Účelom tohto dokumentu je poskytnúť odporúčania manažérom kvality ovzdušia a prevádzkovateľom sietí pre výber
           prístrojov na meranie PM2,5, ktoré vyžaduje smernica 1999/30/ES pre jemné častice. Tieto odporúčania sa nevzťahujú
           na ostatné možné aplikácie určené na iné ciele merania, ako napríklad v prípade indikatívnych meraní.

           Základné informácie a práca CEN na normalizácii

           Smernica 1999/30/ES v článku 5 uvádza, že „členské štáty zabezpečia, aby sa inštalovali a prevádzkovali meracie
           stanice, ktoré budú poskytovať údaje o koncentrácii PM2,5. Každý členský štát si vyberie počet a umiestnenie staníc,
           na ktorých sa budú merať koncentrácie PM2,5, ako reprezentatívne koncentrácie PM2,5 v danom členskom štáte. Podľa
           možnosti sa miesta pre odber vzoriek PM2,5 umiestnia spolu s miestami pre odber vzoriek PM10.“ článok 7 ďalej
           uvádza, že „provizórna referenčná metóda pre odbery vzoriek a meranie PM2,5 je uvedená v oddieli V prílohy IX.“
           Príloha IX napokon vyžaduje, aby Európska Komisia po konzultácii s výborom uvedeným v článku 12 smernice
           96/62/EHS vypracovala usmernenie.
           Generálne riaditeľstvo pre životné prostredie poverilo CEN úlohou vypracovať štandardnú európsku referenčnú
           metódu na meranie PM2,5. Táto metóda je založená na gravimetrickom stanovení frakcie častíc PM2,5 v ovzduší vo
           vzorkách odobratých v podmienkach okolitého prostredia. Pracovná skupina CEN TC 264/WG 15 začala svoju
           činnosť v roku 2000. Validačné kampane v teréne sa vykonali v ôsmych európskych krajinách, konkrétne
           v Španielsku, Nemecku, Holandsku, Rakúsku, Taliansku, Švédsku, Spojenom kráľovstve a v Grécku a skončili sa v lete
           2003. Konečná štandardná metóda CEN preto nebude k dispozícii do roku 2004.
           CEN WG 15 v súčasnosti testuje rozličné prístroje založené na metóde gravimetrického stanovenia, ktoré sú vybavené
           rozličnými druhmi vstupných otvorov od európskych výrobcov, ako aj federálneho amerického referenčného
           prístroja na odber vzoriek:

           — MINI-WRAC, prístroj na odber vzoriek s jedným filtrom od Frauenhoferovho inštitútu pre toxikológiu a výskumu
             aerosólov (FhG-ITA), Nemecko,

           — Federálny americký referenčný prístroj na odber vzoriek, prístroj na odber vzoriek s jedným filtrom: RAAS 2,5-1,
             od spoločnosti Thermo Andersen, USA

           — Partisol FRM model 2000, od spoločnosti Rupprecht and Patashnick, Spojené štáty americké,

           — Partisol plus Model 2025-SCC, sekvenčný prístroj na odber vzoriek od spoločnosti Rupprecht and Patashnick,
             Spojené štáty americké,

           — LVS-3D, prístroj na odber vzoriek s jedným filtrom od spoločnosti Derenda, Nemecko,

           — SEQ 47/50, sekvenčný prístroj na odber vzoriek od spoločnosti Leckel, Nemecko,

           — HVS-DHA 80, sekvenčný prístroj na odber vzoriek od spoločnosti Digitel, Švajčiarsko.

           Okrem toho CEN testuje aj množstvo automatických meracích prístrojov založených na metóde absorpcie beta
           žiarenia a metóde oscilačných mikrováh (TEOM) na vypracovanie skúšobných postupov pre posúdenie ich
           rovnocennosti s referenčnou gravimetrickou metódou:

           — ADAM, absorpcia beta žiarenia, sekvenčná, od spoločnosti OPSIS, Švédsko,

           — FH 62 I-R, absorpcia beta žiarenia, filtračná páska, od spoločnosti ESM Andersen, Nemecko,

           — BAM 1020, absorpcia beta žiarenia, filtračná páska, od spoločnosti Met One, Spojené štáty americké,

           — TEOM SES, cyklóna s ostrým ukončením účinnosti záchytu častíc, od spoločnosti Rupprecht and Patashnick,
             Spojené štáty americké.

           Problémy pri meraniach hmotnostnej koncentrácie PM2,5

           Pri stanovovaní hmotnostných koncentrácií PM2,5 sa musia zobrať do úvahy niektoré problémy známe
           z predchádzajúcich skúseností s meraniami PM10. Predbežné porovnávacie štúdie vykonané v mnohých členských
           štátoch EÚ ukázali významné rozdiely medzi výsledkami manuálnych prístrojov na odber vzoriek PM2,5 v rozmedzí
           do ± 30 %. Dôvody pozorovaných rozdielov medzi prístrojmi na odber vzoriek sú komplexné a dajú sa rozdeliť na:

           — nedostatky na filtri, napr. straty z odparovania počas odberu vzoriek alebo upravovania filtra,
 ---pagebreak--- 488      SK                                    Úradný vestník Európskej únie                                                     15/zv. 8

      — nedostatky v odberovej hlavici, napr. zlá konštrukcia, zmeny v účinnosti záchytu kvôli zlej stabilizácii prietoku
        vzduchu a usadzovaniu častíc na dopadovej doske,

      — nedostatky zapríčinené nastavením systému na odber vzoriek; napr. usadzovanie častíc vo vzorkovacej trubici
        (najmä v prípade dlhých alebo zakrivených trubíc).

      Je nutné poznamenať, že chemické zloženie PM2,5 sa značne líši od zloženia PM10, jemnú frakciu PM2,5 obohacujú
      najmä poloprchavé častice (napr. dusičnan amónny, organické zlúčeniny). Častice veľkosti medzi PM10 a PM2,5
      pozostávajú najmä z inertných zložiek, ako sú oxid kremičitý, oxidy kovov atď. Z tohto dôvodu sa pri meraní PM2,5
      môžu ešte vo väčšej miere vyskytovať problémy so stratou poloprchavých látok, ktoré sa už pozorovali pri odbere
      vzoriek PM10.

      Straty budú závisieť najmä od zloženia aerosólov a prítomnosti prchavých tuhých častíc, ako aj od rozdielu medzi
      okolitou teplotou a teplotou pri odbere vzoriek. Z tohto dôvodu sa môžu vyskytovať rozdiely v stratách podľa ročného
      obdobia a geografickej oblasti. Príkladom tejto skutočnosti je, že v Škandinávii sa počas jarného obdobia hlásili straty
      blízke 0 % (aerosóly z posypávania ciest), zatiaľ čo v strednej Európe sa počas zimného obdobia pozorovali straty do
      70 % (aerosóly s vysokým obsahom dusičnanu amónneho).

      Na základe týchto skutočností sa dá predpokladať, že akékoľvek zahrievanie systému na odber vzoriek má za následok
      významne nižšie hmotnostné koncentrácie PM2,5 ako v prípade, keď sa systém udržiava v podmienkach okolitého
      prostredia.

      Odporúčania pre monitorovanie PM2,5

      Vzhľadom na neexistenciu záverov zo činností CEN pri normalizácii sa môžu pre PM2,5 dať tieto odporúčania:

      Čo sa týka metódy merania

      V poverení, ktoré Komisia dala CEN, sa uvádza, že metóda merania sa má normalizovať na základe gravimetrického
      stanovenia hmotnostnej frakcie PM2,5 tuhých látok zachytených na filtri v podmienkach okolitého prostredia. Ostatné
      metódy, ako sú absorpcia beta žiarenia a metóda oscilačných mikrováh (TEOM), v súčasnosti testuje CEN WG 15,
      či sú rovnocenné s gravimetrickou metódou.

      Čo sa týka špecifického vstupného otvoru pre PM2,5:

      V súčasnosti sú pre použitie na monitorovacie a vedecké účely k dispozícii dve hlavné konštrukcie vstupného otvoru:
      vstupný otvor typu impaktora a typu cyklóny s ostrým ukončením účinnosti záchytu častíc. V súčasnosti sa testujú
      rozličné vstupné otvory obidvoch typov, napr. v rámci CEN WG 15. Rozmerovo špecifická účinnosť vstupného
      otvoru musí zabezpečiť, aby sa na filtri zachytilo 50 % častíc s aerodynamickým priemerom 2,5 μm.

      Čo sa týka prístrojov

      Z teórie a z predchádzajúcich skúseností získaných pri validácii PM10 vyplýva, že by sa na meranie PM2,5 nemali
      používať prístroje, pri ktorých sa počas odberu vzoriek zahrieva sonda na odber vzorky a/alebo filter. S cieľom čo
      najviac obmedziť straty prchavých častíc by sa mali pre PM2,5 uprednostniť prístroje odoberajúce vzorky v prostredí
      čo najbližšie k hodnotám okolitej teploty.

      Vzhľadom na nekompletnosť a nedostatočný súlad takto získaných výsledkov z doterajších štúdií v súčasnosti nie je
      možné vybrať vhodné prístroje na monitorovanie PM2,5. Odporúča sa starostlivo zvážiť výber konkrétneho meracieho
      prístroja. Uprednostniť by sa mal prístup, ktorý si nevyžaduje významné investície a umožňuje prispôsobiť sa
      požiadavkám na meranie, ktoré prinesie budúci vývoj (napr. budúca európska normalizovaná metóda merania PM2,5,
      technický vývoj u výrobcov prístrojov, budúce nariadenie o ťažkých kovoch).

      Pri oznamovaní údajov o PM2,5 je potrebné úplne zdokumentovať metodiku merania, ktorá sa použila pri tvorbe
      údajov.